CELEX: 
Language: fi
Date: 2006-12-12 00:00:00
Title: 2006/914/EY: Neuvoston päätös, tehty 13 päivänä marraskuuta 2006 , Norjan osallistumisesta Euroopan huumausaineiden ja niiden väärinkäytön seurantakeskuksen toimintaan Euroopan yhteisön ja Norjan välillä tehdyssä sopimuksessa määrätyn Norjan rahoitusosuuden tarkistamista koskevan Euroopan yhteisön ja Norjan välisen sopimuksen tekemisestä#Euroopan yhteisön ja Norjan välinen Sopimus Norjan osallistumisesta Euroopan huumausaineiden ja niiden väärinkäytön seurantakeskuksen toimintaan Euroopan yhteisön ja Norjan välillä tehdyssä sopimuksessa määrätyn Norjan rahoitusosuuden tarkistamisesta

12.12.2006   
            
            
               FI
            
            
               Euroopan unionin virallinen lehti
            
            
               L 349/47
            
         
      NEUVOSTON PÄÄTÖS,
   tehty 13 päivänä marraskuuta 2006,
   Norjan osallistumisesta Euroopan huumausaineiden ja niiden väärinkäytön seurantakeskuksen toimintaan Euroopan yhteisön ja Norjan välillä tehdyssä sopimuksessa määrätyn Norjan rahoitusosuuden tarkistamista koskevan Euroopan yhteisön ja Norjan välisen sopimuksen tekemisestä
   (2006/914/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 152 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:
   
               (1)
            
            
               Euroopan huumausaineiden ja niiden väärinkäytön seurantakeskuksen perustamisesta 8 päivänä helmikuuta 1993 annetun neuvoston asetuksen (ETY) N:o 302/93 (2) 13 artiklassa säädetään, että keskuksen toimintaan voivat osallistua sellaiset kolmannet maat, jotka jakavat yhteisön ja jäsenvaltioiden kiinnostuksen keskuksen tavoitteisiin ja toimintaan.
            
         
               (2)
            
            
               Euroopan yhteisö ja Norjan kuningaskunta allekirjoittivat 19 päivänä lokakuuta 2000 sopimuksen Norjan osallistumisesta Euroopan huumausaineiden ja niiden väärinkäytön seurantakeskuksen toimintaan, ja sopimus tuli voimaan 1 päivänä tammikuuta 2001. (3) Sopimuksen 5 artiklassa määrätään Norjan rahoitusosuudesta seurantakeskuksen toimintaan.
            
         
               (3)
            
            
               Norja on pyytänyt seurantakeskuksen toimintaa koskevan rahoitusosuutensa tarkistamista Euroopan unionin laajentumisen johdosta.
            
         
               (4)
            
            
               Komissio on neuvotellut yhteisön puolesta Norjan kanssa sopimuksen Norjan osallistumisesta Euroopan huumausaineiden ja niiden väärinkäytön seurantakeskuksen toimintaan Euroopan yhteisön ja Norjan välillä tehdyssä sopimuksessa määrätyn Norjan rahoitusosuuden tarkistamisesta.
            
         
               (5)
            
            
               Mainittu sopimus, joka parafoitiin 11 päivänä marraskuuta 2005, olisi hyväksyttävä,
            
         ON PÄÄTTÄNYT SEURAAVAA:
   1 artikla
   Hyväksytään Euroopan yhteisön puolesta Norjan osallistumisesta Euroopan huumausaineiden ja niiden väärinkäytön seurantakeskuksen toimintaan Euroopan yhteisön ja Norjan välillä tehdyssä sopimuksessa määrätyn Norjan rahoitusosuuden tarkistamista koskeva Euroopan yhteisön ja Norjan välinen sopimus.
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on valtuudet allekirjoittaa sopimus yhteisöä sitovasti.
   3 artikla
   Neuvoston puheenjohtaja valtuutetaan nimeämään yksi tai useampi henkilö, jolla on valtuudet toimittaa sopimuksen 3 artiklassa tarkoitettu diplomaattinootti.
   4 artikla
   Tämä päätös julkaistaan Euroopan unionin virallisessa lehdessä.
   
      Tehty Brysselissä 13 päivänä marraskuuta 2006.
      
         
            Neuvoston puolesta
         
         
            Puheenjohtaja
         
         E. TUOMIOJA
         
      
   
   
      (1)  Lausunto annettu 24. lokakuuta 2006 (ei vielä julkaistu virallisessa lehdessä).
   
      (2)  EYVL L 36, 12.2.1993, s. 1. Asetus sellaisena kuin se on viimeksi muutettuna asetuksella (EY) N:o 1651/2003 (EUVL L 245, 29.9.2003, s. 30).
   
      (3)  EYVL L 257, 11.10.2000, s. 24.
   
      Euroopan yhteisön ja Norjan välinen
      
         SOPIMUS
      
      Norjan osallistumisesta Euroopan huumausaineiden ja niiden väärinkäytön seurantakeskuksen toimintaan Euroopan yhteisön ja Norjan välillä tehdyssä sopimuksessa määrätyn Norjan rahoitusosuuden tarkistamisesta
      EUROOPAN YHTEISÖ, jäljempänä ’yhteisö’, ja
      NORJAN KUNINGASKUNTA, jäljempänä ’Norja’ jotka
      PALAUTTAVAT MIELIIN Norjan osallistumisesta Euroopan huumausaineiden ja niiden väärinkäytön seurantakeskuksen toimintaan tehdyn Euroopan yhteisön ja Norjan kuningaskunnan välisen sopimuksen, joka allekirjoitettiin 19 päivänä lokakuuta 2000 ja joka tuli voimaan 1 päivänä tammikuuta 2001, ja erityisesti 5 artiklan, jossa määrätään Norjan rahoitusosuudesta Euroopan huumausaineiden ja niiden väärinkäytön seurantakeskuksen, jäljempänä ’seurantakeskus’, toimintaan, sekä katsovat, että
      TOTEAVAT, että Norja on pyytänyt seurantakeskuksen toimintaa koskevan rahoitusosuutensa tarkistamista Euroopan unionin laajentumisen johdosta,
      OVAT PÄÄTTÄNEET TEHDÄ TÄMÄN SOPIMUKSEN:
      1 artikla
      Korvataan Norjan osallistumisesta Euroopan huumausaineiden ja niiden väärinkäytön seurantakeskuksen toimintaan tehdyn Euroopan yhteisön ja Norjan välisen sopimuksen 5 artikla seuraavasti:
      
         ”5 artikla
         Norja rahoittaa seurantakeskuksen toimintaa tämän sopimuksen liitteessä olevien määräysten mukaisesti; liite on tämän sopimuksen erottamaton osa.”
      
      2 artikla
      Tämän sopimuksen liitteestä tulee Norjan osallistumisesta seurantakeskuksen toimintaan tehdyn Euroopan yhteisön ja Norjan välisen sopimuksen liite.
      Liitteessä esitettyä kaavaa sovelletaan seurantakeskuksen talousarviota koskevan Norjan rahoitusosuuden laskemiseen sen vuoden alusta, jona tämä sopimus tulee voimaan.
      3 artikla
      Tämä sopimus tulee voimaan sitä päivää seuraavan toisen kuukauden ensimmäisenä päivänä, jona on saatu jälkimmäinen diplomaattinootti, jolla vahvistetaan, että sopimuspuolet ovat täyttäneet sopimuksen voimaantulon oikeudelliset edellytykset.
      
         LIITE
         Norjan rahoitusosuus
         
                     1.
                  
                  
                     Euroopan Unionin mahdollisten tulevien laajentumisten huomioon ottamiseksi ja myöhempien tarkistusten välttämiseksi Norjan rahoitusosuus lasketaan seuraavalla kaavalla:
                     Yhteisön avustuksen määrä Reitox-tietoverkon rahoitusta lukuun ottamatta / (Euroopan unionin jäsenvaltioiden lukumäärä + 1) – 10 %.
                  
               
                     2.
                  
                  
                     Unionin jäsenvaltioiden lukumäärästä riippumatta Norjan rahoitusosuus on vähintään 271 000 euroa (vuoden 2004 hintoina). Tämä määrä vastaa seurantakeskuksen vuonna 2001 esittämän arvion mukaan laajentumisesta aiheutuvia kustannuksia maata kohden. Mainittuun määrään tehdään vuosittain tekninen tarkistus Euroopan unionin hinta- ja bruttokansantulon (BKTL) kehityksen perusteella.